ক্লাউদিয়া শেইনবাউম পার্দো (; আ-ধ্ব-ব:[ˈklawðja ˈʃejmbawm ˈpaɾðo], . জন্ম ২৪ জুন ১৯৬২) একজন মেক্সিকান রাজনীতিবিদ, বিজ্ঞানী ও উচ্চশিক্ষায়তনিক ব্যক্তিত্ব যিনি ২০২৪ সালের অক্টোবর মেক্সিকোর ৬৬তম রাষ্ট্রপতি ও দেশটির ইতিহাসের প্রথম নারী রাষ্ট্রপতি হিসেবে নির্বাচিত হন। এর আগে তিনি দেশটির রাজধানী মেক্সিকো সিটির নগরপ্রধান বা পৌর সরকারপ্রধান হিসেবে দায়িত্ব পালন করেন।  পেশায় বিজ্ঞানী শেইনবাউম মেক্সিকোর জাতীয় স্বায়ত্তশাসিত বিশ্ববিদ্যালয় থেকে শক্তি প্রকৌশলে ডক্টরেট উপাধি লাভ করেন। তিনি শক্তি, পরিবেশ ও টেকসই উন্নয়নের উপরে ১০০টিরও বেশি বৈজ্ঞানিক নিবন্ধ ও দুইটি গ্রন্থ রচনা ও প্রকাশ করেছেন। তিনি জলবায়ু পরিবর্তন বিষয়ক আন্তঃসরকার প্যানেলে অবদান রেখেছেন। ২০১৮ সালে তাকে যুক্তরাজ্যের সংবাদ প্রচার সংস্থা বিবিসি তাদের দৃষ্টিতে বিশ্বের নির্বাচিত ১০০ নারীর তালিকায় স্থান দেয়।  ১৯৮৯ সালে শেইনবাউম গণতান্ত্রিক বিপ্লব দলে যোগদান করে রাজনীতির অঙ্গনে আগমন করেন। ২০০০ থেকে ২০০৬ সাল পর্যন্ত তিনি মেক্সিকো সিটির পরিবেশ সচিব হিসেবে তৎকালীন নগরপ্রধান আন্দ্রেস মানুয়েল লোপেস ওব্রাদোরের অধীনে কাজ করেন। ২০১৪ সালে তিনি গণতান্ত্রিক বিপ্লব দল ত্যাগ করে ওব্রাদোরের মোরেনা রাজনৈতিক দলে যোগদান করেন। তিনি ২০১৫ থেকে ২০১৭ সাল পর্যন্ত তলালপান শহরের নগরপ্রধান ছিলেন। ২০১৮ সালে তিনি মেক্সিকো সিটি মহানগরীর পৌর সরকারপ্রধান হিসেবে নির্বাচিত হন। এর আগে নির্বাচনী প্রচারাভিযানে তিনি মেক্সিকো সিটির অপরাধ দমন ও অঞ্চলবিভাজন আইনের উপর জোর দেন।  ২০২৩ সালের জুন মাসে শেইনবাউম পৌর সরকারপ্রধানের পদ থেকে পদত্যাগ করেন এবং ২০২৪ সালে মোরেনা দলের প্রার্থী হিসেবে মেক্সিকোর রাষ্ট্রপতি নির্বাচনের জন্য প্রস্তুতি নিতে শুরু করেন। ২০২৩ সালের সেপ্টেম্বরে তিনি প্রাক্তন পররাষ্ট্র সচিব মার্সেলো এব্রার্দকে পরাজিত করে দলীয় মনোনয়ন লাভ করেন। ২০২৪ সালের জুন মাসে তিনি জাতীয় অ্যাকশন দলের প্রার্থী হোচিতল গালভেসের বিরুদ্ধে বিপুল ভোটের ব্যবধানে জয়লাভ করে মেক্সিকোর রাষ্ট্রপতি নির্বাচিত হন এবং ১লা অক্টোবর আনুষ্ঠানিকভাবে পদাসীন হন।  তথ্যসূত্র  বিষয়শ্রেণী:১৯৬২-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর মেক্সিকান প্রকৌশলী বিষয়শ্রেণী:২১শ শতাব্দীর মেক্সিকান প্রকৌশলী বিষয়শ্রেণী:২১শ শতাব্দীর মেক্সিকান বিজ্ঞানী বিষয়শ্রেণী:২১শ শতাব্দীর নারী প্রকৌশলী বিষয়শ্রেণী:২১শ শতাব্দীর নারী রাষ্ট্রপতি বিষয়শ্রেণী:ন্যাশনাল অটোনোমাস ইউনিভার্সিটি অব মেক্সিকোর একাডেমিক সদস্য বিষয়শ্রেণী:জলবায়ু পরিবর্তন প্রশমনে গবেষক বিষয়শ্রেণী:ইকো-নারীবাদী বিষয়শ্রেণী:নারী রাষ্ট্রপ্রধান বিষয়শ্রেণী:উত্তর আমেরিকার প্রথম নারী রাষ্ট্রপতি বিষয়শ্রেণী:মেক্সিকো সিটির প্রধান নির্বাহী বিষয়শ্রেণী:আন্তঃসরকার জলবায়ু পরিবর্তন প্যানেলের অবদানকারী লেখক বিষয়শ্রেণী:ইহুদি মেয়র বিষয়শ্রেণী:ইহুদি মেক্সিকান রাজনীতিবিদ বিষয়শ্রেণী:লরেন্স বার্কলে ন্যাশনাল ল্যাবরেটরির ব্যক্তিত্ব বিষয়শ্রেণী:উদার সমাজতন্ত্র বিষয়শ্রেণী:মেক্সিকোর বিভিন্ন স্থানের মেয়র বিষয়শ্রেণী:মেক্সিকান বিজ্ঞান একাডেমির সদস্য বিষয়শ্রেণী:মেক্সিকান পরিবেশবাদী বিষয়শ্রেণী:মেক্সিকান নারীবাদী বিষয়শ্রেণী:মেক্সিকান আশকেনাজি ইহুদি বিষয়শ্রেণী:বুলগেরীয়-ইহুদি বংশোদ্ভূত মেক্সিকান বিষয়শ্রেণী:লিথুয়ানিয়ান-ইহুদি বংশোদ্ভূত মেক্সিকান বিষয়শ্রেণী:মেক্সিকান সেফার্দি ইহুদি বিষয়শ্রেণী:মেক্সিকান নারী পদার্থবিদ বিষয়শ্রেণী:মোরেনা (রাজনৈতিক দল) এর রাজনীতিবিদ বিষয়শ্রেণী:ন্যাশনাল অটোনোমাস ইউনিভার্সিটি অব মেক্সিকোর প্রাক্তন শিক্ষার্থী বিষয়শ্রেণী:ডেমোক্রেটিক বিপ্লবী পার্টির রাজনীতিবিদ বিষয়শ্রেণী:মেক্সিকো সিটির রাজনীতিবিদ বিষয়শ্রেণী:মেক্সিকোর রাষ্ট্রপতি বিষয়শ্রেণী:মেক্সিকো সিটির বিজ্ঞানী বিষয়শ্রেণী:ধর্মনিরপেক্ষ ইহুদি বিষয়শ্রেণী:নারী জলবায়ু বিজ্ঞানী বিষয়শ্রেণী:মেক্সিকোর বিভিন্ন রাজ্যের নারী গভর্নর বিষয়শ্রেণী:মেক্সিকোর বিভিন্ন স্থানের নারী মেয়র বিষয়শ্রেণী:প্রথম নারী রাষ্ট্রপতি বিষয়শ্রেণী:উত্তর আমেরিকার নারী রাষ্ট্রপতি